હનિફભાઇ માત્ર વિચાર કરીને બેસી ન રહ્યા આ માટે એમણે પ્રયાસો પણ આદરી દીધા. એમણે એક નાનું સિન્ટેક્ષનું આઇસબોક્ષ ખરીદ્યુ. થોડી પાણીની બોટલ પણ ખરીદી. બસ ઉપડવાની હોય એ પહેલા એસ.ટી ડેપોમાંથી જ ફીલ્ટર કરેલા શુધ્ધ પાણીની બોટલ ભરીને પેલા આઇસબોક્ષમાં ગોઠવી દે અને 10-20 રૂપિયાનો બરફ વેંચાતો લઇને બોટલની ઉપર બરફ રાખી દે જેથી પાણી ઠંડુ રહે. અમદાવાદથી પાછા આવતી વખતે પણ એ જ રીતે પાણીની બોટલો ભરીને રાખે અને 10-20 રૂપિયાનો બરફ પણ નાંખે. આ કામ કરવા માટે એણે એસ.ટી. પાસેથી કોઇ મદદ માંગી નથી ખીસ્સાના નાણા ખર્ચીને આ સેવાયજ્ઞની શરુઆત કરી.